Source: http://legislatie.just.ro/Public/DetaliiDocumentAfis/149190
Timestamp: 2019-06-26 17:14:47+00:00

Document:
OUG 64 19/06/2013 - Portal Legislativ
ORDONANŢĂ DE URGENŢĂ nr. 64 din 19 iunie 2013privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu
Publicat în MONITORUL OFICIAL nr. 377 din 26 iunie 2013
În contextul dificultăţilor economice şi financiare care afectează sectorul agricol din România, este importantă oferirea unui cadru legal producătorilor agricoli care să sprijine înfiinţarea de fonduri mutuale menite să îi ajute să facă faţă pierderilor economice cauzate de boli ale animalelor, ale plantelor sau de un incident de mediu.Uniunea Europeană acordă sprijin producătorilor agricoli prin intermediul plăţilor directe şi al programelor de dezvoltare rurală, Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1.290/2005 , (CE) nr. 247/2006 , (CE) nr. 378/2007 şi de abrogare a Regulamentului (CE) nr. 1.782/2003 oferind statelor membre posibilitatea instituirii de ajutoare specifice membrilor pentru finanţarea înfiinţării şi funcţionării fondurilor mutuale. Prin Regulamentul (CE) nr. 1.120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzute în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori se stabilesc anumite cerinţe în vederea finanţării, înfiinţării şi funcţionării fondurilor mutuale, prin acordarea de ajutoare specifice.Pentru agricultorii români este de mare interes implementarea măsurii de gestionare a riscurilor prin intermediul fondurilor mutuale, inclusă în propunerea de Regulament al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) pentru perioada 2014-2020. În acest sens, reprezintă o prioritate sprijinul acordat pentru înfiinţarea şi acreditarea fondurilor mutuale, în vederea creşterii capacităţii agricultorilor de a face faţă riscurilor pentru continuarea producţiei agricole şi asigurarea securităţii alimentare.Având în vedere stadiul avansat al negocierilor care se derulează la nivelul instituţiilor europene, asupra legislaţiei care proiectează noua Politică agricolă comună 2014-2020, neadoptarea măsurilor prin care se creează cadrul juridic necesar înfiinţării şi acreditării fondurilor mutuale pentru gestionarea riscurilor în agricultură, cuprinse în prezenta ordonanţă de urgenţă, poate determina nefuncţionarea schemelor de gestionare a riscurilor prin intermediul fondurilor mutuale, propuse în proiectul de Regulament privind sprijinul pentru dezvoltare rurală, care se finanţează din Fondul european agricol pentru dezvoltare rurală (FEADR).Ţinând cont că această măsură vizează interesul public şi reprezintă o situaţie extraordinară şi de urgenţă a cărei reglementare nu poate fi amânată,în temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Capitolul I Dispoziţii generale + Articolul 1Prezenta ordonanţă de urgenţă reglementează modul de înfiinţare şi acreditare a fondurilor mutuale pentru gestionarea riscurilor în agricultură, în vederea acordării de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu. + Articolul 2În sensul prezentei ordonanţe de urgenţă, termenii şi expresiile de mai jos au următoarele semnificaţii: a) fond mutual - organizaţie neguvernamentală deschisă, apolitică, fără scop lucrativ, cu personalitate juridică, care se înfiinţează, se organizează şi funcţionează în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare; ... b) pierderi economice - orice costuri suplimentare suportate de un agricultor drept rezultat al unor măsuri excepţionale întreprinse de acesta cu scopul menţinerii aprovizionării pieţei în cauză sau orice pierdere substanţială care afectează producţia; ... c) incident de mediu - apariţia specifică a poluării, a contaminării sau a degradării în ceea ce priveşte calitatea mediului, cauzate de un eveniment specific şi limitate geografic. Această definiţie nu acoperă riscurile generale de mediu care nu sunt legate de un eveniment specific; ... d) situaţie excepţională - situaţie în care se produce un eveniment/fenomen excepţional, cu caracter nonmilitar, care prin amploare şi intensitate afectează producţia agricolă sau procesul de producţie de natură să compromită într-o proporţie însemnată rezultatul economic al activităţii şi să genereze pierderi economice care afectează reluarea ciclului productiv; ... e) membru - producător agricol înregistrat în registrul exploataţiilor agricole, persoana fizică sau juridică, afiliată la fondul mutual, care plăteşte contribuţia stabilită şi beneficiază de compensaţii financiare în condiţiile prezentei ordonanţe de urgenţă. ... + Articolul 3În baza art. 68 alin. (1) lit. (e) din Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1.290/2005 , (CE) nr. 247/2006 , (CE) nr. 378/2007 şi de abrogare a Regulamentului (CE) nr. 1.782/2003 , denumit în continuare Regulamentul nr. 73/2009 , se acordă contribuţii financiare la fondurile mutuale acreditate în condiţiile prezentei ordonanţe de urgenţă. + Capitolul II Condiţii de înfiinţare şi acreditare a fondurilor mutuale şi modalităţi de acordare de compensaţii financiare + Articolul 4Fondurile mutuale sunt create în scopul acordării de compensaţii financiare membrilor, pentru pierderile economice cauzate de boli ale animalelor, ale plantelor sau de un incident de mediu. + Articolul 5Fondurile mutuale prevăzute la art. 4 care accesează scheme de susţinere prin contribuţii financiare, potrivit prezentei ordonanţe de urgenţă, se acreditează de către Ministerul Agriculturii şi Dezvoltării Rurale. + Articolul 6 (1) Pentru a fi acreditate, fondurile mutuale trebuie să dispună de: ... a) capacitate de expertiză tehnică; ... b) capacitate de gestiune financiară; ... c) structură cu competenţă naţională, care întruneşte cumulativ următoarele criterii: ... (i) reprezintă toate sectoarele agricole;(îi) are reprezentare în toate judeţele;(iii) are membri care exploatează peste 30% din suprafaţa arabilă a României, inclusiv echivalentul în UVM (unitate vită mare) al animalelor deţinute; d) un program de prezentare a activităţii pentru o perioadă de 3 ani de la data depunerii cererii de acreditare. ... (2) Prin ordin al ministrului agriculturii şi dezvoltării rurale, în termen de 45 de zile, se aprobă normele-cadru tehnice şi financiare, precum şi documentaţia aferentă prin care fondul mutual probează îndeplinirea criteriilor prevăzute la alin. (1). ... + Articolul 7 (1) În vederea acreditării, fondul mutual depune o cerere la Ministerul Agriculturii şi Dezvoltării Rurale, însoţită de următoarele documente: ... a) copii de pe actul constitutiv şi statutul fondului; ... b) copie de pe dovada privind sediul; ... c) copie de pe dovada înscrierii fondului în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul; ... d) înscrisuri doveditoare ale îndeplinirii prevederilor art. 6 alin. (1). ... (2) Ministerul Agriculturii şi Dezvoltării Rurale verifică îndeplinirea condiţiilor pentru acreditare şi aprobă, după caz, acordarea acesteia, prin ordin al ministrului agriculturii şi dezvoltării rurale. ... + Articolul 8 (1) Acreditarea se acordă pentru o perioadă de 5 ani şi se poate reînnoi pe încă 3 ani, în baza examinării unui dosar simplificat al cărui conţinut se aprobă prin ordin al ministrului agriculturii şi dezvoltării rurale, înainte de expirarea primei perioade de acreditare. ... (2) Fondul mutual informează Ministerul Agriculturii şi Dezvoltării Rurale asupra oricăror modificări intervenite în documentele şi cerinţele care au stat la baza acordării acreditării în termen de maximum o lună de la producerea acestora. ... (3) Ministerul Agriculturii şi Dezvoltării Rurale comunică fondului mutual, în termen de o lună, decizia asupra menţinerii/retragerii acreditării, în baza analizei modificărilor intervenite. ... + Articolul 9 (1) Fondul mutual este condus de un Consiliu director, ale cărui componenţă, atribuţii, mod de organizare şi funcţionare se stabilesc prin statutul fondului. Consiliul director îşi alege preşedintele şi desemnează directorul general al acestuia. Durata mandatului preşedintelui şi directorului general sunt stabilite prin statut şi nu pot depăşi 5 ani. ... (2) Modalitatea de organizare a reuniunilor Consiliului director al fondului mutual este stabilită prin statut şi regulament intern de organizare şi funcţionare. ... + Articolul 10Statutul fondului mutual va prevedea, sub sancţiunea nulităţii absolute, condiţii stabilite de către Consiliul director pentru programe de compensaţii financiare, care cuprind: a) enumerarea bolilor animalelor, plantelor sau a incidentului de mediu aflate la originea cererii de compensaţie financiară; ... b) modul de calcul al pierderilor economice generate de evenimentul sanitar sau de incidentul de mediu respectiv. ... + Articolul 11 (1) Compensaţiile financiare se plătesc de către fondul mutual direct membrilor care au înregistrat pierderi economice determinate de următoarele evenimente: ... a) bolile animalelor care figurează în lista stabilită de Organizaţia Mondială pentru Sănătatea Animalelor şi/sau în anexa I la Decizia 2009/470/CE a Consiliului din 25 mai 2009 privind anumite cheltuieli în domeniul veterinar; ... b) organismele dăunătoare la plante şi bolile plantelor care fac obiectul unor măsuri de combatere obligatorie sau care reprezintă un caracter excepţional; ... c) incident de mediu. ... (2) Sursele compensaţiei financiare plătite de către fondul mutual sunt: ... a) contribuţia Uniunii Europene şi de la bugetul de stat; ... b) contribuţia membrilor, în conformitate cu modalităţile de calcul definite de Consiliul director; sau ... c) împrumuturi bancare încheiate de fonduri în condiţii de piaţă; ... d) orice sume recuperate în conformitate cu prevederile alin. (3). ... (3) În cazul în care unui membru i se acordă o compensaţie financiară de către fondul mutual în temeiul prezentului articol, orice drept legal de despăgubire pentru pagubele pentru compensarea pierderii economice pe care l-ar putea avea membrul faţă de un terţ, în temeiul dispoziţiilor comunitare sau al legislaţiei naţionale, este transferat fondului mutual, în conformitate cu normele de aplicare a prezentei ordonanţe de urgenţă. ... + Articolul 12În cazul în care sursa compensaţiei financiare care urmează să fie plătită din fondul mutual este un împrumut bancar, durata acestuia este de minimum un an şi maximum 5 ani. Decizia de a recurge la împrumut se supune votului Consiliului director în vederea aprobării. + Articolul 13 (1) Fondul mutual este obligat să desemneze o comisie de cenzori. ... (2) Conturile anuale şi raportul comisiei de cenzori sunt publicate în formă electronică în intervalul de 3 luni de la aprobarea acestora, cu obligativitatea de a garanta autenticitatea şi accesibilitatea lor gratuită de către membri. ... + Articolul 14 (1) Fondul mutual acreditat în baza prevederilor prezentei ordonanţe de urgenţă beneficiază de sprijin sub formă de contribuţii financiare, acordate potrivit art. 3, pentru: ... a) costurile administrative pentru crearea şi funcţionarea fondului mutual, repartizate pe o perioadă de maximum 3 ani; ... b) rambursarea costurilor generate de împrumuturile accesate de fondul mutual cu scopul de a plăti compensaţii financiare membrilor, precum şi a dobânzilor aferente acestor credite. ... (2) Contribuţiile financiare prevăzute la alin. (1) nu pot fi utilizate la constituirea patrimoniului fondului mutual. ... + Articolul 15 (1) Sprijinul sub forma contribuţiilor financiare acordat fondului mutual prin bugetul Ministerului Agriculturii şi Dezvoltării Rurale nu depăşeşte 65% din costurile prevăzute la art. 14 alin. (1), urmând ca toate costurile neacoperite de sprijinul acordat sub formă de contribuţii financiare să fie suportate de membri. ... (2) Sprijinul sub forma contribuţiilor financiare este cofinanţat din Fondul European de Garantare Agricolă, în proporţie de 75%, în conformitate cu prevederile art. 71 alin. (8) din Regulamentul nr. 73/2009 , urmând ca pentru perioada 2014-2020 acesta să fie preluat în cadrul Fondului European Agricol pentru Dezvoltare Rurală. Începând cu data finanţării compensaţiilor prin Fondul European Agricol pentru Dezvoltare Rurală se vor putea finanţa şi despăgubirile pentru incidentele de mediu. ... (3) Diferenţa de 25%, în completarea sursei prevăzute la alin. (2), se asigură de la bugetul de stat şi reprezintă contribuţie publică naţională. ... + Capitolul III Dispoziţii finale + Articolul 16 (1) Agenţia de Plăţi şi Intervenţie pentru Agricultură (APIA), în calitate de autoritate competentă, derulează sprijinul sub forma contribuţiilor financiare, prevăzut la art. 14. ... (2) Autoritatea competentă elaborează metodologia şi formularistica necesare punerii în aplicare a prevederilor alin. (1), care se aprobă prin ordin al ministrului agriculturii şi dezvoltării rurale în termen de 30 de zile lucrătoare de la data intrării în vigoare a prezentei ordonanţe de urgenţă. ... (3) Procedurile prevăzute la alin. (2) se aduc la cunoştinţa celor interesaţi prin afişare la sediile APIA şi pe site-ul oficial al instituţiei. ... + Articolul 17La propunerea Ministerului Agriculturii şi Dezvoltării Rurale, în termen de maximum 30 de zile de la publicarea în Monitorul Oficial al României, Partea I, a prezentei ordonanţe de urgenţă, se vor supune aprobării Guvernului, prin hotărâre, normele metodologice de aplicare privind: a) organizarea şi funcţionarea fondului mutual; ... b) lista bolilor şi dăunătorilor care pot conduce la plata unor compensaţii financiare către membri; ... c) criterii de evaluare a capacităţii unui anumit eveniment de a atrage plata unor compensaţii financiare către membri; ... d) tipurile de costuri administrative ale fondului mutual eligibile pentru acordarea sprijinului; ... e) modalitatea de calcul al costurilor suplimentare care constituie pierderi economice în temeiul art. 71 alin. (2) lit. (b) din Regulamentul nr. 73/2009 . ... + Articolul 18 (1) Producătorii agricoli care nu aderă la fondul mutual până la 1 martie 2014 primesc 20% din formele de sprijin susţinute din bugetul naţional. ... (2) Producătorii agricoli care încep să desfăşoare o activitate agricolă în sensul definiţiei de la art. 2 alin. (1) lit. l) din Regulamentul (CE) nr. 1.120/2009 al Comisiei din 29 octombrie 2009 de stabilire a normelor de aplicare a schemei de plată unică prevăzute în titlul III din Regulamentul (CE) nr. 73/2009 al Consiliului de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori nu intră sub incidenţa prevederilor alin. (1). ... (3) Criteriul de eligibilitate prevăzut la alin. (1) se aplică începând cu anul de cerere 2014. ... + Articolul 19Ministerul Agriculturii şi Dezvoltării Rurale transmite Comisiei Europene informaţii detaliate cu privire la fondul mutual, potrivit art. 140 din Regulamentul nr. 73/2009 şi art. 48 alin. (3) din Regulamentul (CE) nr. 1.120/2009 , respectiv noul Program pentru dezvoltare rurală în perioada 2014-2020.PRIM-MINISTRUVICTOR-VIOREL PONTAContrasemnează:──────────────────Ministrul agriculturiişi dezvoltării rurale,Daniel ConstantinViceprim-ministru,ministrul finanţelor publice,Daniel ChiţoiuMinistrul delegat pentru buget,Liviu VoineaMinistrul afacerilor externe,Titus CorlăţeanBucureşti, 19 iunie 2013.Nr. 64._______

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19